ເຈົ້າໜ້າທີ່ໂອລິມປິກ ແນໃສ່ ການຮັກສາຄວາມປອດໄພ ທີ່ບໍ່ໂລດໂຜນເກີນໄປ (ວີດີໂອລາວ/ອັງກິດ)
ອັງກິດ​ນໍາໃຊ້​ ຊັບພະຍາກອນ​ທັງ​ໝົດ ​ທີ່​ມີຢູ່ຂອງຕົນ ​ເພື່ອ​ຕຽມ​ຮັບ​ມື​ກັບ​ເຫດການ​ສຸກ​ເສີນຕ່າງໆ ​ທີ່​ອາດເກີດຂຶ້ນ ໂດຍບໍ່ປ່ອຍໃຫ້ຄວາມສ່ຽງໃດໆ.
ໃນຂະນະທີ່ລອນດອນກຽມໂຕເປັນເຈົ້າພາບ ຈັດງານແຂ່ງຂັນກິລາໂອລິມປິກປີ 2012 ໃນອີກບໍ່ເທົ່າໃດມື້ຂ້າງໜ້ານີ້ ຄືເລີ່ມຕັ້ງແຕ່ວັນທີ 27 ກໍລະກົດ ໄປຈົນເຖິງວັນທີ່ 12 ເດືອນສິງ ຫານັ້ນ ຄວາມເປັນຫ່ວງອັນດັບສູງສຸດຂອງຄະນະຈັດງານ ກໍຄືການຮັກສາຄວາມປອດໄພ ນັບຕັ້ງແຕ່ເຫດການໂຈມຕີ ຢູ່ທີ່ງານແຂ່ງຂັນກິລາໂອລິມປິກ ທີ່ເມືອງ Munich ປະເທດເຢຍຣະມັນ ເມື່ອປີ 1972 ແລະພ້ອມກັບການຖີບຕົວສູງຂຶ້ນຂອງການ ກໍ່ການຮ້າຍເມື່ອບໍ່ເທົ່າໃດປີຜ່ານມານີ້ ການຮັກສາຄວາມປອດໄພແມ່ນໄດ້ຍາດເອົາຄ່າໃຊ້ຈ່າຍຈໍານວນໃຫຍ່ຂອງງົບປະມານກິລາໂອລິມປິກໄປ ແລະ ຄວາມເອົາໃຈໃສ່ຢ່າງໃຫຍ່ຫລວງ ຈາກບັນດາເຈົ້າໜ້າທີ່ ແຟນກິລາ ແລະຜູ້ປະກອບສ່ວນນັ້ນ ເຊັ່ນກັນ Al Pessin ຜູ້ສື່ຂ່າວວີໂອເອ ມີລາຍງານກ່ຽວກັບການຈັດກຽມຫ້າງຫາດ້ານຄວາມປອດໄພສໍາລັບງານແຂ່ງຂັນກິລາໂອລິມປິກທີ່ກຸງລອນດອນປີນີ້ ຊຶ່ງທອງປານຈະນໍາເອົາລາຍລະອຽດ ມາສະເໜີທ່ານໃນອັນດັບຕໍ່ໄປ ນີ້ຄືວີວຫລືພາບ ທີ່ບັນດານັກບິນກອງທັບອາກາດອັງກິດຈະໄດ້ເຫັນ ເວລາພວກເຂົາເຈົ້າ ບິນໄປເຖິງສະໜາມກິລາໂອລິມປິກ ໃນກໍລະນີຖືກຮຽກຕົວອອກໄປປະຕິບັດການຮັບມື ກັບເຫດການສຸກເສີນ ເວລານີ້ ບັນດາເຈົ້າໜ້າທີ່ອັງກິດກໍາລັງນໍາໃຊ້ຊັບພະຍາກອນທັງໝົດ ທີ່ມີຢູ່ຂອງພວກເຂົາ ເຈົ້າ ເພື່ອຕຽມຮັບມືກັບເຫດການສຸກເສີນໃດໆທີ່ອາດເກີດຂື້ນ ໂຮມທັງການຈັດເຮືອບິນ ລົບໄອພົ່ນໃຫ້ຢູ່ໃນທ່າຕຽມພ້ອມທຸກເວລາ ນອກນີ້ ທາງກອງທັບຍັງໄດ້ສົ່ງທະຫານອອກ ປະຈໍາການ 17,000 ຄົນ ແລະຕິດຕັ້ງລູກສອນໄຟຂີປະນາວຸດຕໍ່ຕ້ານອາກາດສະຍານ ຢູ່ ຕາມຄຸ້ມຖິ່ນ ຢູ່ອາໃສຂອງຊາວເມືອງ ອ້ອມແອ້ມສວນໂອລິມປິກ ແມ່ນແຕ່ກອງທັບເຮືອ ກໍມີສ່ວນພົວພັນນໍາເຊັ່ນກັນ ໂດຍໄດ້ນໍາເອົາກໍ່າປັ່ນລົບນຶ່ງລໍາແລະເຮືອນ້ອຍຫຼາຍລໍາ ອອກ ປະຈໍາການຢູ່ຕາມລໍາແມ່ນໍ້າ Thames ທາງກອງທັບໄດ້ເພີ່ມບົດບາດຂຶ້ນ ໂດຍການເພິ່ມກໍາລັງພົນຂື້ນ ຫຼາຍພັນຄົນໃນຊ່ວງນາທີ ສຸດທ້າຍ ຍ້ອນວ່າບໍລິສັດຮັບເໝົາເອກະຊົນ ບໍ່ສາມາດວ່າຈ້າງພະນັກງານຮັກສາຄວາມ ປອດໄພໄດ້ຕາມຈໍານວນທີ່ຕົນໄດ້ສັນຍາໄວ້ນັ້ນ ບັນດາເຈົ້າໜ້າທີ່ກ່າວວ່າ ບັນຫາທີ່ວ່ານີ້ ຈະບໍ່ກະທົບກະເທືອນຕໍ່ ຄວາມປອດໄພຂອງງານແຂ່ງຂັນແຕ່ຢ່າງໃດ ແຕ່ມັນກໍເປັນສິ່ງ ທ້າທາຍຢ່າງນຶ່ງ ອິງຕາມຄວາມເຫັນຂອງທ່ານ David Rubens ຜູ້ໃຫ້ຄໍາປຶກສາດ້ານ ຄວາມປອດໄພ ທ່ານ ຣູເບນ ເວົ້າວ່າ: ແຟນກິລາໂອລິມປິກຫຼາຍລ້ານຄົນແລະພວກປະກອບສ່ວນອີກຫຼາຍສິບພັນຄົນ ສ່ວນໃຫຍ່ ແມ່ນຈະບໍ່ເຫັນພາກສ່ວນການປະຕິບັດງານດ້ານຮັກສາຄວາມປອດໄພຂອງທະຫານ ສໍາ ລັບພວກເຂົາເຈົ້າແລ້ວ ການໄປເບິ່ງການແຂ່ງຂັນຄັ້ງນີ້ ຈະຄືກັບການກວດຄວາມປອດໄພ ເວລາເຂົ້າໄປໃນສະໜາມບິນ ສ່ວນພວກພະນັກງານຮັກສາຄວາມປອດໄພນັ້ນ ກໍໄດ້ມີ ໂອກາດເຝິກ ຊ້ອມກັນ ໃນລະຫວ່າງການທົດລອງແຂ່ງຂັນໂອລິມປິກເມື່ອຕົ້ນປີນີ້ ຫ້ອງຄວບຄຸມການຮັກສາຄວາມປອດໄພສວນໂອລິມປິກ ກໍໄດ້ມີການເຝິກຊ້ອມນໍາເຊັ່ນກັນ ໃນຕອນທີ່ບັນດາເຈົ້າໜ້າທີ່ກິລາເຝິກແອບໃຊ້ເທັກໂນໂລຈີທີ່ທັນສະໄໝລ່າສຸດ ເພື່ອສິ້ງຊອມ ເບິ່ງການເຄຶ່ອນໄຫວຢູ່ຕາມທຸກຈອກທຸກແຈຂອງສວນໂອລິມປິກ ທີ່ມີພື້ນທີ່ 200 ເຮັກຕ້ານັ້ນ ສູນກາງຄວບຄຸມດັ່ງກ່າວ ນໍາເອົາເຈົ້າໜ້າທີ່ພົນລະເຮືອນແລະຕໍາຫຼວດ ມາປະຕິບັດງານ ຮ່ວມກັນ ໃນນັ້ນກໍມີຮວມທັງເຈົ້າໜ້າທີ່ຕໍາຫຼວດລະດັບສູງສຸດຂອງກຸງລອນດອນ ທີ່ຮັບຜິດ ຊອບຄວາມປອດໄພຂອງງານແຂ່ງຂັນໂອລິມປິກ ຄືທ່ານ Chris Allison ຜູ້ຊ່ວຍຜູ້ບັນຊາ ການຕໍາຫຼວດ ທ່ານ Allison ເວົ້າວ່າ: ນັບວ່າ ເປັນພາລະກິດທີ່ທ້າທາຍພໍສົມຄວນທີ່ຈະຮັບປະກັນຄວາມປອດໄພ ຕາມບ່ອນແຂ່ງ ຂັນກິລາຫຼາຍສິບແຫ່ງ ຢູ່ທົ່ວກຸງລອນດອນ ກໍຄືໃນທົ່ວປະເທດ ອະດີດນັກກິລາຫຼຽນຄໍາໂອລິມປິກຈາກປະເທດອັງກິດ ທ່ານ Sebastian Coe ທີ່ເປັນປະ ທານກໍາມະການຈັດງານແຂ່ງຂັນກິລາໂອລິມປິກທີ່ລອນດອນ ກ່າວວ່າ ບໍ່ມີຄວາມປາດຖະ ໜາໃນຄວາມສ່ຽງ ແຕ່ການຮັກສາຄວາມປອດໄພ ກໍຈະບໍ່ຄອບງໍາການແຂ່ງຂັນແຕ່ຢ່າງໃດ ທ່ານ Sebastian Coe ເວົ້າວ່າ: “ພວກເຮົາເຊື້ອເຊີນພວກຄົນ ໃຫ້ມາທ່ຽວລອນດອນ ເພື່ອສະເຫຼີມສະຫຼອງງານກິລາທີ່ຍິ່ງໃຫຍ່ທີ່ສຸດທີ່ປະເທດນີ້ ເຄີຍເຫັນມາ ພວກເຮົາບໍ່ ໄດ້ເຊີນຊວນຄົນໃຫ້ມາທ່ຽວເມືອງທີ່ືຖືກປິດລ້ອມ ສະນັ້ນ ມັນກໍມີສັດສ່ວນກັນຢູ່ໃນ ເລື້ອງນີ້ ແລະຢູ່ໃນປະເທດນີ້ ພວກເຮົາກໍມັກຈະເຮັດໃຫ້ມັນຖືກຕ້ອງດີ ຢູ່ສະເໝີ ” ໃນຂະນະທີ່ງານແຂ່ງຂັນກິລາໂອລິມປິກດໍາເນີນໄປຢູ່ນັ້ນ ຜູ້ຄົນໃນທົ່ວໂລກກໍຈະພາກັນຕິດ ຕາມເບິ່ງວ່າ ຄະນະຈັດງານແຂ່ງຂັນປະສົບຜົນສໍາເລັດຫຼືບໍ່ ຕະຫລອດເວລາ 17 ມື້ ທີ່ທ້າ ທາຍຂອງງານແຂ່ງຂັນກິລາໂອລິມປິກຄັ້ງນີ້